**’Skovkirkegård’ ved Flade Kirke.**

Den nyoprettede ’Skovkirkegård’ ved Flade Kirke er klar til at blive taget i brug.
Hækkene om de tomme gravsteder er fjernet og arealet er lagt ud i græs. Ud over de eksisterende ældre træer mod nord er der blevet plantet nye, som med tiden gerne skulle give området lidt karakter af skov.
Træerne der er plantet er både til pynt og nogle af dem kan ’spises’.

’Skovkirkegården’ er delt op i 3 afsnit, som med tiden vil blive udbygget efterhånden som de eksisterende gravsteder nedlægges. Endvidere vil der i takt med udvidelsen også blive plantet flere træer.

Afdeling 4, nr. 01 – 40 (orange)
Der vil her være muligheder for både urnenedsættelser og kistebegravelser.
Gravstenene skal være oprette og østvendte.

Afdeling 5, nr. 35 – 46 (brun)
Der vil her være muligheder for både urnenedsættelser og kistebegravelser.
Mindepladerne skal være nedlagt i græsplænen med nedhugget inskription og en størrelse på max 40 x 60 cm.

Afdeling 5, nr. 07 – 32 (grøn)
Der vil her kun være muligheder for urnenedsættelser.
Mindepladerne skal være nedlagt i græsplænen med nedhugget inskription og en størrelse på max 40 x 60 cm.

Der kan på alle afdelinger nedsættes 1 stk. granitvase pr. gravsted.

*Ernst Møller Lauridsen
Graver*